                  

Județul Mehedinți
UAT a municipiului Drobeta Turnu Severin

                                      


REFERAT DE APROBARE

a organigramei și a statului de funcţii publice ale Direcției de Poliție Locală Drobeta Turnu Severin, precum și Metodologia și Regulamentul de examen pentru reorganizare;


Având în vedere necesitatea reorganizării Direcției de Poliție Locală conform prevederilor O.U.G. nr.7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ – teritoriale, adresa Instituției Prefectului Județului Mehedinți nr.2364/13.03.2026 prin care s-a comunicat numărul maxim de posturi pentru Direcția de Poliție Locală, respectiv din 100 de posturi rămân 83, înregistrată la Direcția de Poliție Locală la nr.3082/18.03.2026, a H.C.L. nr.41/31.03.2026 privind aprobarea măsurilor necesare în vederea încadrării în numărul maxim de posturi redus, în conformitate cu prevederile O.U.G. nr.7/2026, a prevederilor art.69 din Legea nr.53/2003 privind Codul muncii, cu modificările și completările ulterioare, coroborat cu prevederile art.408, 518 și 519 din O.U.G. nr.57/2019 privind Codul administrativ,  cu modificările și completările ulterioare;
	În baza referatului cu nr.4717/05.05.2026, întocmit de către directorul executiv adjunct, Ștefănescu Doru – Gigel, cu propuneri de întocmire a noii structuri, cu un număr de personal de 83 de salariați, aprobat de către directorul executiv, structura Direcției de Poliție Locală va fi modificată astfel:
               A) desființarea unui număr de 17 funcții publice de execuție, după cum urmează: 
 a) 7 funcții publice specifice de execuție vacante de polițist local, astfel:
[bookmark: _Hlk228972167]                      - 3 funcții publice specifice de execuție de polițist local, clasa I, grad profesional superior din cadrul serviciului financiar și control comercial - compartimentul comercial;
	          -1 funcție publică specifică de execuție de polițist local, clasa III, grad profesional debutant din cadrul serviciului financiar și control comercial – compartimentul comercial;
                      -1 funcție publică generală de execuție de inspector, clasa I, grad profesional superior din cadrul serviciului financiar și control comercial - compartimentul salarizare;
                      -1 funcție publică specifică de execuție de polițist local, clasa III, grad profesional superior din cadrul serviciului circulație, compartimentul circulație;
                      -1 funcție publică specifică de execuție de polițist local, clasa III, grad profesional debutant din cadrul serviciului circulație, compartimentul circulație;
                    b) – desființarea compartimentului evidență documente clasificate și proceduri interne și a funcției publice specifice de execuție, ocupată, de polițist local, clasa I, grad profesional superior, din cadrul acestuia;
                     c) – reorganizarea serviciului ordine publică – compartimentul ordine publică prin desființarea a 9 funcții publice specifice de execuție, ocupate, de polițist local, după cum urmează:
· 1 funcție publică specifică de execuție de polițist local, clasa I, grad profesional principal;
· 6 funcții publice specifice de execuție, de polițist local, clasa III, grad profesional superior;
· 2 funcții publice specifice de execuție de polițist local, clasa I, grad profesional superior.
                   Desființarea acestor 9 funcții publice specifice de execuție de polițist local se va face prin examen în baza prevederilor art.518 (3) din O.U.G. nr.57/2019 privind Codul administrativ, cu modificările și completările ulterioare.
             B) Desființarea serviciului financiar și control comercial și eliberarea din funcție a șefului de serviciu, deoarece se desființează:
                   - 4 posturi vacante de polițist local din cadrul compartimentului comercial;
                   - compartimentul salarizare cu funcție cu tot și în acest fel nu mai pot fi respectate prevederile art.391 (3) din O.U.G. nr.57/2019 privind Codul administrativ. 
    Se înființează compartimentul financiar, iar funcția publică generală de conducere de șef serviciu financiar și control comercial, ocupată, va fi transformată în funcția publică generală de execuție de inspector, clasa 1, grad profesional superior, în cadrul acestui compartiment și va fi ocupată de către fostul șef de serviciu, în condițiile art.519 (8) lit.b) din O.U.G. nr.57/2019 privind Codul administrativ, în subordinea directă a directorului executiv adjunct. De asemenea, compartimentul achiziții publice, cu același salariat să treacă în subordinea directă a directorului executiv adjunct.
             C) Reorganizarea compartimentului resurse umane și redenumirea acestuia în compartimentul resurse umane și salarizare, cu aceeași salariată, în cadrul serviciului monitorizare, juridic și resurse umane.                 
                    Facem precizarea că în acest fel Direcția de Poliție Locală respectă prevederile art.391 din O.U.G. nr.57/2019, iar în conformitate cu prevederile art.409 din același act normativ compartimentul resurse umane va comunica Agenției Naționale a Funcționarilor publici modificările intervenite. De asemenea, aceasta se încadrează în fondurile bugetare alocate.
[bookmark: _GoBack]         Ținând cont de cele prezentate, supun spre aprobare organigrama și statul de funcţii publice ale Direcției de Poliție Locală Drobeta Turnu Severin, precum și Metodologia și Regulamentul de examen pentru reorganizare.


        
Inițiator,
P R I M A R,

             MARIUS  VASILE  SCRECIU
